|  |
| --- |
| **GEOGRÁFUS** |

# Képzési forma, munkarend: mesterképzés, nappali és levelező munkarend

# Képzési idő: 4 félév

# Az oklevélben szereplő szakképzettség megnevezése: okleveles geográfus

# Szakirányok: erőforrás- és kockázatelemző geográfus, valamint régiómenedzser geográfus szakirány

# A képzés célja: olyan okleveles geográfusok képzése a cél, akik felkészültek az alapvető természeti, környezeti, technikai és társadalmi jelenségekben megnyilvánuló földrajzi törvényszerűségek megértésére, ezek alapján eredeti szakmai megoldások kifejlesztésére és alkalmazására (beleértve a kutatást is), az eredmények bemutatására, szakértők és alkalmazók felé történő kommunikálására.

*Az* erőforrás- és kockázatelemző geográfus szakirány ezen belül elsősorban a természetföldrajzi ismeretek alapján új erőforrások feltárására, azok fenntartható felhasználására, valamint a környezeti kockázatok felismerésére és tervszerű mérséklésére készíti fel a hallgatókat. Emellett a törzsanyagban és a szakmai gyakorlat során a hallgatók olyan ismeretekhez is jutnak, amelyek alapján e két feladat bármelyikét a szükséges társadalmi-gazdasági és intézményi feltételek ismeretében, meg is tudják valósítani.

A régiómenedzser geográfus szakirány képzési célja olyan geográfusok képzése, akik a területi folyamatokat szakszerűen és tervszerűen képesek irányítani a térségi szándékokkal összhangban, ugyanakkor igazodva a nagyobb egységek (ország, EU) által deklarált fejlesztési célokhoz.

**Idegennyelvi követelmények:** a mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

# Továbbtanulási lehetőségek, doktori képzés: tehetséges hallgatóink számára igénybe kívánjuk venni az EKF TTK által biztosított gyakornoki programot, melynek során a képzések befejezése után is lehetőségük marad hallgatóként elkezdett kutatásaik kiteljesítésére. Ezen kívül legtehetségesebb hallgatóink számára a külföldi tanulásra is meg van a lehetőség. Működő ERASMUS együttműködéseinken keresztül elsősorban Svédország és Portugália felé van kiépített kapcsolatunk nemzetközi hallgatói mobilitásban való részvételre.

Jelenleg az ELTE és a Debreceni Egyetem geográfus tanszékeivel meglevő kapcsolatok keretében az MA diplomásainkat tovább segítjük az érdeklődésüknek megfelelő, produktív témavezetőkhöz illetve Doktori Iskolákba.

# Elhelyezkedési esélyek és lehetőségek: meggyőződésünk szerint, ezeket az ismereteket és készségeket az önkormányzatoknál, katasztrófavédelmi hatóságoknál, speciális (pl. megújuló) erőforrás-feltáró intézményeknél és vállalkozásoknál, az e tevékenységet ellenőrző, engedélyező hatóságoknál (pl. a bányakapitányságoknál a geotermikus energia okán), a fejlesztési ügynökségeken és a velük kapcsolatban álló vállalkozásoknál, az EU hivatalaiban, stb. tudják majd a diplomásaink felhasználni.